Andrew Dickson White
<s>Andrew Dickson White (Homer, 7. 11. 1832. – Ithaca, 4. 11. 1918), američki historičar, političar, diplomat i autor, poznat kao utemeljitelj i prvi predsjednik Univerziteta Cornell u Ithaci.</s><s>Nakon što je 1853. završio Univerzitet Yale, otišao je u Evropu i studirao tri godine.</s><s>Istovremeno, od 1854. do 1855. godine, obnašao je dužnost američkog atašea u ruskom Sankt Peterburgu.</s><s>Pri povratku u Sjedinjene Države radio je kao profesor historije i engleske književnosti na Univerzitetu u Michiganu u Ann Arboru.</s><s>Od 1862. do 1863. godine, za vrijeme Američkog građanskog rata, putovao je Ujedinjenim Kraljevstvom i Francuskom gdje je lobirao za pomoć Uniji odnosno odmaganje Konfederaciji.</s><s>Krajem aprila 1865. godine, u jeku završetka rata, zajedno s Ezrom Cornellom osnovao je novi univerzitet na liberalnim načelima (Cornell).</s><s>Predsjednikom univerziteta postao je 1868. i sljedećih 17 godina posvetio se njegovom prosperitetu i rastu.</s><s>White je istovremeno bio angažiran u diplomaciji i od 1879. do 1881. služio je kao 16. američki ambasador u Njemačkoj, potom od 1892. do 1894. kao 41. američki ambasador u Rusiji, te od 1897. do 1902. kao 24. ambasador u Njemačkoj.</s><s>Godine 1899. bio je predsjednikom američke delegacije na Haaškoj mirovnoj konferenciji.</s><s>Whiteova najpoznatija djela su Historija sukoba nauke i teologije u kršćanstvu () iz 1896. i Sedam velikih državnika u sukobu čovječanstva s nerazumnosti () iz 1910. godine.</s><s>White se ženio dvaput i imao je četvero djece – Fredericka Daviesa, Claru i Ruth s Mary A. Outwater, te Karin s Helenom.</s><s>Njegova druga supruga Helen Magill prva je žena u Sjedinjenim Državama koja je stekla doktorat.</s>

<s>Vanjske veze</s>

<s>Andrew Dickson White, Cornell University
  Andrew Dickson White, Encyclopædia Britannica
  Andrew Dickson White, American Historical Association</s>

<s>Američki historičari
Američki političari
Američki diplomati
Authority control</s>

